Imtella' Lulju 4, 2021 Rapport: Glen Falzon Bħal daż-żmien għaxar snin ilu l-flotta tal-karozzi tal-linja l-antiki rtirat mit-toroq Maltin. Għaxar snin wara, ftit minnhom qed jiġu restawrati u reġgħu qed ifeġġu fit-toroq b'sistemi aktar moderni li jniġġsu ħafna inqas, fosthom billi jaħdmu bil-gass. U fiż-żona industrijali ta' Ħal Farruġ qed tinbena l-ewwel xarabank ta' Malta elettrika. Missier ta' tlitt itfal qed jiskonta l-aħħar sena ħabs mal-Fondazzjon RISe. Għandu seba' mitt sena biex għall-ewwel darba f'ħajtu, ikun preżenti fil-ħajja ta' wliedu li tahom bis-sieq minħabba d-droga. Ma' Television Malta, ir-raġel irrakkonta l-mumenti li ħelisha minn ħalq il-mewt wara li pprova jagħmel suwiċidju minħabba l-vizzju tad-droga. L-appell tar-raġel hu wieħed biex is-soċjetà ma tiġġudikahx u ttih ċans ieħor għax hu qed jindem għal għemilu. U nirringrazja lil Alla." Dan hu l-kliem li lissen Chris, raġel ta' 33 sena, li pprova jneħħi ħajtu b'idejh waqt li kien fiċ-ċella. Ma' Television Malta, stqarr li kien għadu tifel meta beda jagħmilha mat-traffikanti tad-droga. "Tibda toħodha għall-pjaċir. Imbagħad toħodha biex tinsa. Imbagħad toħodha għax issir qisha l-ikel u x-xorb tiegħek." Stqarr li kien jiġġenen għall-kokaina u l-eroina. Ta' 18-il sena rifes l-għatba tal-ħabs għall-ewwel darba. Ħareġ mill-ħabs u baqa' jieħu d-droga. "Kont nieħu fil-vina. Kont inbati ħafna. Illum nirrealizza kemm konna nkunu ddisprati." Ir-raġel qal li l-leblieba għad-droga daħħlitu fi sqaq tant li spiċċa jisraq biex isostni l-vizzju. Hu nstab ħati fost oħrajn ta' serq u reġa' spiċċa l-ħabs. "Mill-ħabs ma kont qed nieħu xejn. Kont qed nimtela b'xeba' rabja u b'xeba' attitudni u naħseb kieku ma tawniex dak iċ-ċans li niġi hawnhekk, hemm isfel kien jerġa' jirbaħni." Ir-raġel qed jiskonta l-aħħar sena ħabs mal-Fondazzjoni RISe. Ilu tliet xhur jgħix fir-residenza tal-għaqda fil-Belt. B'kollox għandu tlitt itfal. Beda jibni relazzjoni ma' ibnu ż-żgħir. "Ix-xewqa tiegħi li nkun miġbur ma' familti. Miġbur mal-partner ukoll, u jekk il-Bambin irid inkomplu mexjin 'il quddiem." Iċ-Chairman tal-Fondazzjoni, Charlie Mifsud, jittama li s-soċjetà tagħti ċans ieħor lil nies bħal Chris. Ippruvaw jagħmlu l-almu tagħhom biex jidħlu lura fis-soċjetà, u s-soċjetà bid-dritt trid taċċettahom." Din ukoll hi t-tama ta' Chris li s-soċjetà ma tiġġudikahx. "Kelma bniedem kapaċi ttellgħu s-sema u b'kelma bniedem kapaċi ssabbtu."